 Shirka oo xubnaha qaban-qaabadiisa leh ay ka mid yihiin Boqoro iyo Salaadiin si weyn looga yaqaano Somaliland, kuwaasoo aynu ka xusi karno Boqor Cismaan Aw-Maxamuud Buurmadow, Suldaan Maxamed Suldaan Xirsi Qani, Suldaan Maxamed Suldaan Cqaadir, Suldaan Daakir iyo xubno kale oo tiro badan, ayaa sida Wargeyska Yool u sheegeen ilo Salaadiinta ku dhowdhaw waxa ujeeddada Shirku tahay mid looga gol leeyahay in xubnaha madax-dhaqameedku ay ku odorosaan guud ahaan Siyaasada dalka kuna faaqidaan duruufaha iyo marxaladaha ad-adag ee dalka ka jira iyo sidoo kale saameynta ay Somaliland ku yeelan karaan isbedelada Siyaasadeed ee ka socda Mandaqada, gaar ahaan koonfurta Soomaaliya. 